**Nr. 12573/02.03.2023**

**PROIECT DE HOTĂRÂRE**

**privind aprobarea modificării anexei HCL nr. 581/2022 privind încadrarea pe zone fiscale a intravilanului municipiului Sfântu Gheorghe**

**Consiliul Local al Municipiului Sfântu Gheorghe, în şedinţă ordinară:**

Având în vedere Referatul de aprobare nr. 12569/02.03.2023, al primarului municipiului Sfântu Gheorghe, dl. Antal Árpád – András;

Având în vedere Raportul de specialitate nr. 12571/02.03.2023 al Direcției Urbanism din cadrul Primăriei municipiului Sfântu Gheorghe;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

În baza prevederilor art. 453, lit. i din Legea nr. 227/2015 privind Codul Fiscal, cu modificările şi completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Având în vedere că la 31 martie 2023 expiră perioada în care pentru plata anticipată a impozitelor se acordă bonificații, pentru a nu defavoriza persoanele care doresc a beneficia de acordarea acestor bonificații, se impune urgentarea procedurii de aprobare a hotărârii.

În conformitate cu prevederile art. 129 alin. (2) lit. c, alin. (4) lit. c și alin (14) din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) lit. e şi art. 196 alin. (1) lit. a din OUG 57/2019 privind Codul administrativ, cu modificările şi completările ulterioare.

**HOTĂRĂŞTE**

**ART. 1.** – Se aprobă modificarea anexei HCL nr. 581/2022 privind încadrarea pe zone fiscale a intravilanului municipiului Sfântu Gheorghe, prin modificarea pozițiilor înscrise sub numerele curente 6, 88, 114 și 159, conform anexei la prezenta hotărâre.

**ART. 2.** – Prezenta hotărâre se aplică începând cu data de 01.01.2023.

**ART. 3.** – Cu ducerea la îndeplinire a prezentei hotărâri se încredințează Direcția generală economică și finanțe publice municipale din cadrul Primăriei municipiului Sfântu Gheorghe.

Sfântu Gheorghe, la ................................2023.

**PREŞEDINTE DE ŞEDINŢĂ**

## Nr. înreg. 12569 /02.03.2023

**REFERAT DE APROBARE**

**privind modificarea anexei HCL nr. 581/2022 privind încadrarea pe zone fiscale a intravilanului municipiului Sfântu Gheorghe**

De la data adoptării HCL 581/2022 privind încadrarea pe zone fiscale a intravilanului Municipiului Sfântu Gheorghe, în urma verificărilor, s-a constatat că pentru străzile Albert Álmos, Gaál Sándor, Izvorului și Moldovan Nicolae distanțele față de prima stație de autobuz nu au fost calculate corect, deoarece s-a omis starea impracticabilă a unor porțiuni ale străzilor, ceea ce conduce la ocoliri inerente și lungirea traseelor de parcurs. Totodată, pe strada Gaál Sándor rețeaua de canalizare menajeră nu acoperă în totalitate strada, rezultând condiții diferite între tronsoane.

Prin prezenta propunem modificarea încadrării pe zonele fiscale a intravilanului conform tabelului anexat.

Conform acestei propuneri se schimbă punctajul următoarelor străzi:

* Str. Albert Álmos
* Str. Gaál Sándor
* str. Izvorului
* Str. Moldovan Nicolae

În urma modificării punctajului se schimă încadrarea în zone fiscale a următoarelor străzi:

* Str. Gaál Sándor
* Str. Moldovan Nicolae

Având în vedere că la 31 martie 2023 expiră perioada în care pentru plata anticipată a impozitelor se acordă bonificații, pentru a nu defavoriza persoanele care doresc a beneficia de acordarea acestor bonificații considerăm că se impune aplicarea prevederilor art. 7, alin (13) din Legea nr.52/2003 privind transparenţa decizională în administraţia publică, cu modificările și completările ulterioare, respectiv urgentarea procedurii de aprobare a hotărârii.

În temeiul art. 129 alin. (2) lit. c., alin (4) lit. c. și alin (14) din OUG nr. 57/2019 privind Codul administrativ, propun spre dezbatere şi aprobare proiectul de hotărâre

**PRIMAR,**

**ANTAL ÁRPÁD – ANDRÁS**

DIRECȚIA URBANISM

## Nr. înreg. 12571/02.03.2023

**RAPORT DE SPECIALITATE**

**privind modificarea anexei HCL nr. 581/2022 privind încadrarea pe zone fiscale a intravilanului municipiului Sfântu Gheorghe**

Intravilanul Municipiului Sfântu Gheorghe este delimitat pe patru zone fiscale (zona A, zona B, zona C, zona D). Încadrarea în una din cele patru zone s-a făcut având la bază criterii privind poziția străzii față de centrul municipiului sau față de zonele industriale, asigurarea serviciilor publice privind canalizarea menajeră și pluvială, iluminatul stradal, transportul în comun, starea infrastructurii de circulație, siguranța publică.

Luându-se în considerare starea impracticabilă a unor porțiuni ale străzilor, ceea ce conduce la ocoliri inerente și lungirea traseelor de parcurs se impune schimbarea punctajului aferent criteriului de apropierea de stații de transport public.Totodată, pe strada Gaál Sándor rețeaua de canalizare menajeră nu acoperă în totalitate strada, rezultând condiții diferite între tronsoane.

Având în vedere că la 31 martie 2023 expiră perioada în care pentru plata anticipată a impozitelor se acordă bonificații, pentru a nu defavoriza persoanele care doresc a beneficia de acordarea acestor bonificații considerăm că se impune aplicarea prevederilor art. 7, alin (13) din Legea nr.52/2003 privind transparenţa decizională în administraţia publică, cu modificările și completările ulterioare, respectiv urgentarea procedurii de aprobare a hotărârii.

Luându-se în considerare cele de mai sus, propunem aprobarea Hotărârii privind modificarea anexei HCL nr. 581/2022 privind încadrarea pe zone fiscale a intravilanului municipiului Sfântu Gheorghe în forma propusă.

**Arhitect șef,**

**Berszan Ruxandra Carmen**